ธอส.คลอดสินเชื่อบ้านดอกต่ำ0%
ธอส. ดันสินเชื่อบ้านดอกเบี้ยต่ำ 0% นาน 6 เดือนในงาน  มันนี่เอ็กซ์โป
15 พ.ค. 2555

ธอส. ดันสินเชื่อบ้านดอกเบี้ยต่ำ 0% นาน 6 เดือนในงาน  มันนี่เอ็กซ์โป
นายวรวิทย์ ชัยลิมปมนตรี กรรมการผู้จัดการ ธนาคารอาคารสงเคราะห์ (ธอส.) เปิดเผยว่า ธนาคารเตรียมจัดโปรโมชั่นในงาน  Money Expo  ภายใต้คอนเซ็ปต์ “กู้ได้ ฝากได้ ง่ายจริงๆ” โดยมีทั้งสินเชื่อบ้านดอกเบี้ยพิเศษสำหรับลูกค้ารายย่อยทั่วไป 0% นาน 6 เดือน เดือนที่ 7 – 24 คิดอัตราดอกเบี้ย MRR – 2.00% ต่อปี หลังจากนั้นคิดอัตราดอกเบี้ยเท่ากับ MRR – 1.00% ต่อปี (ลูกค้าสวัสดิการ) MRR – 0.50% ต่อปี (ลูกค้ารายย่อยทั่วไป) ยกเว้น กู้ซื้ออุปกรณ์ฯ คิดอัตราดอกเบี้ยเท่ากับ MRR ปัจจุบันอัตราดอกเบี้ย MRR ธอส.เท่ากับ 7.25 % ต่อปี  พร้อมยกเว้นค่าประเมินราคาหลักประกันและค่าธรรมเนียมการยื่นกู้ทุกวงเงินกู้ พิเศษสำหรับลูกค้าที่จองสิทธิ์ในงานระหว่างวันที่  17 – 20 พ.ค. 2555  ยื่นคำขอกู้ภายในวันที่ 29มิ.ย. 2555  ทำนิติกรรมภายในวันที่ 31ก.ค. นี้
สำหรับโครงการบ้านหลังแรก อัตราดอกเบี้ย 0% นาน 3 ปี ที่อยู่อาศัยราคาไม่เกิน 1 ล้านบาท สามารถยื่นกู้ได้ในงาน โดยมีทรัพย์ NPA คุณภาพ ในเขตกรุงเทพและปริมณฑล จำนวน  150 รายการ เสนอส่วนลดสูงสุด 30 % พร้อมเงื่อนไขสุดพิเศษผ่อนดาวน์ ดอกเบี้ย 0% นาน 12 เดือน 
นายวรวิทย์ กล่าวว่า ด้านเงินฝากมีโปรโมชั่นเงินฝากประจำ 5 เดือน แบบขั้นบันได (Step Up) รับดอกเบี้ยสูงสุด 6.00% ต่อปี โดยอัตราดอกเบี้ยเดือนที่  1 - 2 เท่ากับ 2.75% ต่อปี เดือนที่ 3 - 4 รับดอกเบี้ย 3.00% ต่อปี เดือนที่ 5 รับดอกเบี้ย 6.00 % ต่อปี (อัตราดอกเบี้ย 5 เดือน เฉลี่ย 3.50% ต่อปี) เงื่อนไขเปิดบัญชีและฝากขั้นต่ำรายการละ 1 หมื่นบาท สูงสุดไม่เกิน 1 ล้านบาท(สงวนสิทธิ์รับฝาก 1 ราย ต่อ 1 บัญชี)